Nafarroako Parlamentuko Mahaiak, 2018ko azaroaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, bizi-testamentuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko azaroaren 26an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu-Orain Bai talde parlamentarioari atxikitako foru parlamentari Tere Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuak idatziz erantzun dezan.

Bizi-testamentua oinarrizko osasun laguntzako osasun etxeko sistema informatikoan bakarrik agertzen da, baina ez ospitalekoan, azken hori bada ere gaixo terminalak artatzen dituzten tokia.

Aurreikusirik al dago bizi-testamentua ospitaleko sistema informatikoan sartzea? Zer epetan?

Iruñean, 2018ko azaroaren 14an

Foru parlamentaria: Teresa Sáez Barrao